钦定古今图书集成/明伦汇编/人事典/第105卷 > 《探春》〈岁晚吴中作〉张炎
## 钦定古今图书集成/明伦汇编/人事典/第105卷 > 《探春》〈岁晚吴中作〉张炎

列屋烘炉，深门响竹，催残客里时序。投老情怀，薄游
滋味，消得几回凄楚。听雁听风雨，更听过、数声柔橹。
暗将一点归心，试托乡书分付。　试问西楼在否，休
忘了盈盈端正。窥户。帘知蟾冰，柳萦蛾雪，次第满城
箫鼓。闲见谁家月，浑不记、旧游何处。伴我微吟，恰有
梅花一树。